শিবচন্দ্র দেব
শিবচন্দ্র দেব (২০শে জুলাই, ১৮১১-১২ই নভেম্বর, ১৮৯০) নব্যবঙ্গ দলের অন্যতম সদস্য ছিলেন৷ কলকাতার চার ক্রোশ উত্তর-পশ্চিমে গঙ্গাতীরবর্তী কোন্নগর গ্রামে তার জন্ম হয়৷ তিনি অধুনা পশ্চিমবঙ্গের হুগলি জেলাস্থিত এই কোন্নগরের প্রভূত উন্নতি করেন৷ তার প্রচেষ্টায় কোন্নগরে রেলওয়ে স্টেশন, পোস্ট অফিস, বাঙলা বিদ্যালয়, ইংরাজী বিদ্যালয়, ডিসপেন্সারী, ব্রাহ্মসমাজ প্রতিষ্ঠিত হয়৷ তার স্বলিখিত সংক্ষিপ্ত জীবনচরিত থেকে তার সম্পর্কে জানা যায়৷